CELEX: C2006/281/09
Language: fi
Date: 2006-11-18 00:00:00
Title: Asia C-300/04: Yhteisöjen tuomioistuimen tuomio (suuri jaosto) 12.9.2006 (Raad van Staten (Alankomaat) esittämä ennakkoratkaisupyyntö) — M.G. Eman ja O.B. Sevinger v. College van burgemeester en wethouders van Den Haag (Euroopan parlamentti — Vaalit — Äänioikeus — Aruban Alankomaiden kansalaisille asetettavat Alankomaissa asumista koskevat edellytykset — Unionin kansalaisuus)

18.11.2006   
            
            
               FI
            
            
               Euroopan unionin virallinen lehti
            
            
               C 281/5
            
         Yhteisöjen tuomioistuimen tuomio (suuri jaosto) 12.9.2006 (Raad van Staten (Alankomaat) esittämä ennakkoratkaisupyyntö) — M.G. Eman ja O.B. Sevinger v. College van burgemeester en wethouders van Den Haag
   (Asia C-300/04) (1)
   
   (Euroopan parlamentti - Vaalit - Äänioikeus - Aruban Alankomaiden kansalaisille asetettavat Alankomaissa asumista koskevat edellytykset - Unionin kansalaisuus)
   (2006/C 281/09)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Nederlandse Raad van State
   Pääasian asianosaiset
   
      Kantajat: M.G. Eman ja O.B. Sevinger
   
      Vastaaja: College van burgemeester en wethouders van Den Haag
   Oikeudenkäynnin kohde
   Ennakkoratkaisupyyntö — Nederlandse Raad van State — EY 17 ja 19 artiklan tulkinta yhdessä EY 189 ja EY 190 artiklan sekä EY 299 artiklan kanssa — Unionin kansalaisuutta koskevien määräysten soveltaminen henkilöihin, joilla on asuin- tai kotipaikka alueella, joka kuuluu merentakaisiin maihin ja alueisiin — Henkilöiden, joilla on asuin- tai kotipaikka Alankomaiden Antilleilla ja Aruballa, sellainen äänioikeus Euroopan parlamentin jäsenten vaaleissa, jonka edellytyksenä on, että henkilöllä on ollut asuin- tai kotipaikka Alankomaissa kymmenen vuoden ajan
   Tuomiolauselma
   
               1)
            
            
               Henkilöt, jotka ovat jonkin jäsenvaltion kansalaisia ja joiden asuin- tai kotipaikka on alueella, joka kuuluu EY 299 artiklan 3 kohdassa tarkoitettuihin merentakaisiin maihin ja alueisiin, voivat vedota EY:n perustamissopimuksen toisessa osassa unionin kansalaisille tunnustettuihin oikeuksiin.
            
         
               2)
            
            
               Vaikka tällä hetkellä voimassa olevassa yhteisön oikeudessa ei ole mitään estettä sille, että jäsenvaltiot määrittelevät yhteisön oikeutta noudattaen äänioikeutta ja vaalikelpoisuutta Euroopan parlamentin vaaleissa koskevat edellytykset siten, että ne käyttävät perusteena asumista sillä alueella, jossa vaalit järjestetään, yhdenvertaisen kohtelun periaate on kuitenkin esteenä sille, että käytettävät perusteet vaikuttaisivat siten, että toisiinsa rinnastettavissa tilanteissa olevia kansalaisia kohdellaan eri tavalla ilman, että tämä erilainen kohtelu on objektiivisesti perusteltua.
            
         
               3)
            
            
               Kunkin jäsenvaltion on kansallisessa oikeudessaan määriteltävä ne toimenpiteet, joilla oikeudentila voidaan korjata (rechtsherstel) sellaisen henkilön osalta, joka on yhteisön oikeuden vastaisen kansallisen säännöksen vuoksi jätetty merkitsemättä äänioikeusrekistereihin Euroopan parlamentin jäsenten 10.6.2004 pidettyä vaalia varten ja joka ei näin ollen ole voinut osallistua näihin vaaleihin. Näiden toimenpiteiden, jotka voivat sisältää korvauksen vahingosta, joka on aiheutunut valtion syyksi luettavasta yhteisön oikeuden rikkomisesta, on oltava vastaavuus- ja tehokkuusperiaatteiden mukaisia.
            
         
      (1)  EUVL C 228, 11.9.2004.